І яшчэ адно месца на Каменскай зямлі адзначана смуткам жыхароў – урочышча Баркі. Яно знаходзіцца з правага боку дарогі, што вядзе ў вёску Ладасна. Там у 1941 годзе фашысты расстралялі 177 яўрэяў мястэчка. У 1967 годзе на месцы расстрэлу пастаўлены гранітны помнік. У 2016-м з дапамогай міжнароднай арганізацыі па ўвекавечанні памяці яўрэяў свету мясцовай уладай была праведзеная рэканструкцыя абеліску. З усяго свету прыязджаюць блізкія і родныя загінулых пакланіцца праху пакутнікаў. Не даюць зарасці сцяжынцы да месца трагедыі жыхары, вучні, якія ўлетку і ўвосень, узімку і ўвесну даглядаюць пахаванні.